Hrvatsko društvo likovnih umjetnika
<s>Hrvatsko društvo likovnih umjetnika (HDLU) hrvatska je nevladina, neprofitna i nestranačka strukovna udruga likovnih umjetnika.</s>

<s>Povijest
Udruga je utemeljena još 1868. godine i od tada, pod raznim nazivima, neprestano djeluje.</s><s>Predsjednik udruge je Josip Zanki.</s>

<s>Tijekom vremena, od HDLU-a su se odvojili svi današnji gradski i županijski HDLU-ovi, kojih danas u Hrvatskoj ima 9 i mogu se vidjeti na ovom Popisu Ministarstva kulture RH.</s>

<s>2015. od HDLU-a se zadnji odvojio i HDLU Zagreb, kao samostalno zagrebačko udruženje likovnih umjetnika, link na web stranice: https://hdlu-zagreb.hr/  - a kojim danas predsjedava Krešimira Gojanović uz članove strukovnog savjeta HDLU Zagreb.</s>

<s>Ustroj i djelovanje
Članovi udruge su likovni umjetnici različitih umjetničkih izraza i svih generacija.</s><s>Ciljevi i djelatnost udruge su poticanje suvremenog likovnog stvaralaštva, unapređenje i zaštita slobode likovnog djelovanja, organizacija izložbi, sudjelovanje u pripremama za donošenje zakona i propisa koji se odnose na likovno stvaralaštvo te zaštita socijalnih prava umjetnika.</s>

<s>HDLU godišnje organizira ili sudjeluje u organizaciji četrdesetak izložbi u četiri različito profilirana galerijska prostora (Galerija PM, Galerija Prsten, Galerija Bačva i Galerija Karas).</s><s>Izložbe su popraćene predavanjima, radionicama ili prezentacijama projekata, a galerijski prostori društva otvoreni su svim vrstama umjetničkog djelovanja, od plesa i performansa do glazbe i kazališta.</s>

<s>Više od trideset godina organizira Salon mladih, te više od 50 godina, u suradnji sa nekoliko drugih ustanova i društava, Zagrebački salon.</s><s>Udruga izdaje razne publikacije i dodjeljuje nagradu za životno djelo, te godišnje nagrade za najbolju izložbu, mladog umjetnika i doprinos likovnoj umjetnosti.</s>

<s>Izvori
Literatura
 O nama, HDLU, www.hdlu.hr  
 Hrvatsko društvo likovnih umjetnika: 1868. - 2011., HDLU, Zagreb, 2011., 
 U susret 150 godina Hrvatskih društava likovnih umjetnika, 1868. – 2018., Zagrebački likovni umjetnici, 28. siječnja 2017.</s>

<s>Vanjske poveznice
Mrežna mjesta
 HDLU, službeno mrežno mjesto
 Nikola Albaneže, Ivana Andabaka, ravnateljica Hrvatskoga društva likovnih umjetnika: Stabilizirat ću poslovanje HDLU-a, Vijenac 540/2014., www.matica.hr
 Matija Mrakovčić Novi smjer, www.kulturpunkt.hr, 22. lipnja 2015.</s>

<s>Hrvatske udruge
Hrvatska likovna umjetnost</s>

